પોલીસ કમિશનર પળસલગીકરે એમ પણ કહ્યું છે કે મહારાષ્ટ્ર પોલીસે સુરક્ષા જવાનો માટે 4,600 બુલેટપ્રૂફ જેકેટ્સ ખરીદ્યા છે. ભૂતકાળમાં પોલીસ તંત્ર માટે હલકી ક્વોલિટીના જેકેટ્સ ખરીદવામાં આવ્યા હોવાના અહેવાલોને પગલે નવા જેકેટ્સ વેચવા માટે કોઈ કંપની આગળ આવતી નહોતી એને કારણે નવા જેકેટ્સની ખરીદીમાં વિલંબ થયો હતો. નવા ખરીદાયેલા જેકેટ્સમાંના 3000નું ટેસ્ટિંગ કરવામાં આવ્યું છે અને આગામી દિવસોમાં તે જુદા જુદા પોલીસ જવાનોને વિતરીત કરવામાં આવશે.